Legend of Laiikianianuikaliiki. 603 



mahine, a iiwe iho la. I loko nae o ka wa i pii ai na kiai e olelo i ke 'Hi, lele iho la ua 

 pueo nei, a pai iho la i na eheii i luna o ke kaikamaiiue, a lei iho la i ka palaoa, kakua 

 i ka pan, aahu i ka ahuula. Oia na hoike a Makiioeoe i waiho ai ia Hina. Ao loa ae 

 la, kena ae la o Mahiioeoe e ho-a i ka umu, a enaena ka umu, kalua ia na kanaka nana 

 i niania wale, ka poe olelo kikoola i ke kaikamahine, pau loa i loko o ka umu, a make 

 iho la. O ke aikane a ianei, lilo ae la i alii, a noho pu iho la me Laukiamanuikahiki. 



Kapu ae la o Laukiamanuikahiki, aole e hele i waho, aohe kanaka maalo i kona 

 hale noho, aohe mea kamailio ia ia. He wahine maikai loa ia ke nana aku, aohe ona 

 lua e like ai ma ka aina o Kuaihelani, ua puka kona ula ma waho o ka hale e a ai, me 

 he ahi la. 



Holo mai la o Kahikiula, keiki a Makiioeoe mai Kahikiku mai, me ka waa ula, 

 pea ula, kaulaula, hoe ula, kanaka ula, ka waa nui, ka waa iki, ke kanaka nui, kanaka 

 iki. O keia keiki, na Makiioeoe me kana hanaukama, ua hoao hoi me Kahalaokole- 

 puupuu, oia ka Kahikiula wahine, ua noho no nae i Kahikiku, aole i holo pu mai. A 

 hiki o Kahikiula i Kuaihelani, halawai me kona makuahine, makuakane, na mea a 

 pau loa. I aku o Makiioeoe ia Kahikiula, e hele e ike i ke kaikuahine ia Laukiamanui- 

 kahiki; ae mai o Kahikiula. 



Hele aku la laua a hiki i ka hale, nana aku o Kahikiula i keia mea ula ma waho 

 o ka hale, a olelo aku ia Makiioeoe: "E! Pau ko hale i ke ahi." I mai o Makiioeoe: 

 "Aohe ahi, he kanaka, aia i loko kahi i moe ai, o ko kaikuahine." Wehe aku la laua 

 i ka puka a nana aku la; kii aku la o Makiioeoe, hoala: "E, ia nei e, e ala, eia ko kai- 

 kunane, o Kahikiula." Ala ae la o Laukiamanuikahiki, a huli papio iho la ka umauma 

 i lalo. Nana mai la ia Kahikiula, a aloha mai la: "Aloha oe." Nani no a nani, ui no 

 a ui, aala no a aala, onaona no a onaona, he keu o ka maikai, e nana ia Laukiamanui- 

 kahiki, e nana ia Kahikiula, ua like a like. 



Nolaila, olelo aku o Makiioeoe ia Kahikiula, eia no kau wahine o ko kaikuahine 

 hui ae la laua, pale ia i ke kapa. Pela laua i noho pu ai a hala he mau anahulu elima 

 koi aku ke kaikunane e hoi; hoole mai ke kaikuahine: "Aole oe e hoi, aia o kaua pu 

 ke holo, alalia, hoi oe." "A oe pona e mainoino auanei oe i ko kaikoeke; e noho no oe, 

 owau ke hoi." No keia hoi pinepine o Kahikiku, ae aku o Laukiamanuikahiki: "Ae, 

 e hoi oe, mai hoohewahewa nae ia'u ke hele aku mahope aku nei, o make oe, make ko 

 wahine o Kahalaokolepuupuu ia'u." Hoi aku la o Kahikiula i Kahikiku, a noho me 

 Kahalaokolepuupuu. Noho iho la o Laukiamanuikahiki, a aloha ia Kahikiula, uwe 

 iho la, a nana aku la i ka lele a ke ao o Kahikiku, oli aku la: 



Kau ana ka la e kau ana, 

 Kau ana ke aloha i kuu maka, 

 Ke hooluhi nei la i kuu kino, 

 Ke lalawe nei la i kuu aoao. 

 Aloha ka ukana a ke aloha la, 

 He waimaka e. 



